title: Komisijas Īstenošanas regula (ES) Nr. 290/2013 ( 2013. gada 26. marts ), ar ko 190. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu

text:
               27.3.2013

               LV

               Eiropas Savienības Oficiālais Vēstnesis

               L 87/2

         KOMISIJAS ĪSTENOŠANAS REGULA (ES) Nr. 290/2013
   (2013. gada 26. marts),
   ar ko 190. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu (1), un jo īpaši tās 7. panta 1. punkta a) apakšpunktu, 7.a panta 1. punktu un 7.a panta 5. punktu,
   tā kā:

               (1)

               Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

               (2)

               Apvienoto Nāciju Organizācijas Drošības padomes Sankciju komiteja (ANO DP Sankciju komiteja) 2013. gada 18. martā nolēma svītrot vienu fizisko personu no to personu, grupu un organizāciju saraksta, uz kurām jāattiecina līdzekļu un saimniecisko resursu iesaldēšana. 2013. gada 19. martā ANO DP Sankciju komiteja minētajā sarakstā iekļāva vēl vienu fizisko personu. Turklāt 2013. gada 15. martā ANO DP Sankciju komiteja minētajā sarakstā iekļāva vēl trīs organizācijas.

               (3)

               Tādēļ attiecīgi būtu jāatjaunina Regulas (EK) Nr. 881/2002 I pielikums.

               (4)

               Lai nodrošinātu šajā regulā paredzēto pasākumu efektivitāti, šai regulai būtu jāstājas spēkā nekavējoties,

         IR PIEŅĒMUSI ŠO REGULU.
   1. pants
   Regulas (EK) Nr. 881/2002 I pielikumu groza saskaņā ar šīs regulas pielikumu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 26. martā

            Komisijas un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 139, 29.5.2002., 9. lpp.

      PIELIKUMS
      Regulas (EK) Nr. 881/2002 I pielikumu groza šādi.

                  (1)

                  Sadaļā “Juridiskas personas, grupas un organizācijas” pievieno šādu ierakstu:
                  "Ansar Eddine (alias Ansar Dine). Adrese: Mali. Regulas 2.a panta 4. punkta b) apakšpunktā minētais paziņošanas datums: 20.3.2013."

                  (2)

                  Sadaļā „Fiziskās personas” svītro šādu ierakstu:
                  "Abdelghani Mzoudi (alias a) Abdelghani Mazwati, b) Abdelghani Mazuti, c) Talha. Adrese: Maroka. Dzimšanas datums: 6.12.1972. Dzimšanas vieta: Marrākeša (Maroka). Valstspiederība: Marokas. Pases Nr.: F 879567 (Marokas pase, izdota Marrākešā, Marokā, 29.4.1992.). Valsts identifikācijas Nr.: E 427689 (Marokas valsts personas apliecība, izdevis Marokas ģenerālkonsulāts Diseldorfā, Vācijā, 20.3.2001.). Papildu informācija: a) tēva vārds ir Abdeslam Ahmed; b) mātes vārds ir Aicha Hammou, c) pēc attaisnošanas 2005. gada jūnijā no Vācijas atgriezās Marokā. 2.a panta 4. punkta b) apakšpunktā minētais datums: 10.6.2003."

                  (3)

                  Sadaļā "Fiziskās personas" ierakstu "Hassan Dahir Aweys (alias a) Ali, Sheikh Hassan Dahir Aweys, b) Awes, Shaykh Hassan Dahir, c) Hassen Dahir Aweyes, d) Ahmed Dahir Aweys, e) Mohammed Hassan Ibrahim, f) Aweys Hassan Dahir, g) Hassan Tahir Oais, h) Hassan Tahir Uways, i) Hassan Dahir Awes, j) Sheikh Aweys, k) Sheikh Hassan, l) Sheikh Hassan Dahir Aweys). Tituls: a) šeihs, b) pulkvedis. Adrese: Somālija. Dzimšanas datums: 1935. Dzimšanas vieta: Somālija. Valstspiederība: Somālijas. Papildu informācija: a) ziņots, ka kopš 2007. gada novembra atrodas Eritrejā; b) izcelsme: no Hawiya, Habergdir, Ayr klana; c) Al-Itihaad Al-Islamiya (AIAI) un Hizbul Islam galvenais vadītājs Somālijā; d) kopš 2010. gada 12. aprīļa uz viņu arī attiecas pasākumi, kas noteikti Regulā (ES) Nr. 356/2010 attiecībā uz Somāliju un Eritreju. Regulas 2.a panta 4. punkta b) apakšpunktā minētais paziņošanas datums: 9.11.2001." aizstāj ar šādu ierakstu:
                  "Hassan Dahir Aweys
                      (alias a) Ali, Sheikh Hassan Dahir Aweys, b) Awes, Shaykh Hassan Dahir, c) Hassen Dahir Aweyes, d) Ahmed Dahir Aweys, e) Mohammed Hassan Ibrahim, f) Aweys Hassan Dahir, g) Hassan Tahir Oais, h) Hassan Tahir Uways, i) Hassan Dahir Awes, j) Sheikh Aweys, k) Sheikh Hassan, l) Sheikh Hassan Dahir Aweys). Tituls: a) šeihs, b) pulkvedis. Adrese: Somālija. Dzimšanas datums: 1935. Dzimšanas vieta: Somālija. Valstspiederība: Somālijas. Papildu informācija: a) (Kopš 2012. gada novembra) atrodas Dienvidsomālijā, b) tāpat ziņots, ka kopš 2007. gada novembra atrodas Eritrejā. Regulas 2.a panta 4. punkta b) apakšpunktā minētais paziņošanas datums: 9.11.2001."

                  (4)

                  Sadaļā "Fiziskās personas" ierakstu "Hassan Abdullah Hersi Al-Turki (alias a) Hassan Turki, b) Hassen Abdelle Fihiye, c) Sheikh Hassan Abdullah Fahaih, d) Hassan Al- Turki, e) Hassan Abdillahi Hersi Turki, f) Sheikh Hassan Turki, g) Xasan Cabdilaahi Xirsi, h) Xasan Cabdulle Xirsi). Dzimšanas datums: aptuveni 1944. gads. Dzimšanas vieta: Region V, Etiopija (Ogaden reģions austrumu Etiopijā). Valstspiederība: Somālijas. Cita informācija: a) ziņots par aktīvu darbību dienvidu Somālijā, lejas Juba pie Kismayo, galvenokārt Jilibe un Burgabo kopš 2007. gada novembra; b) izcelsme: no Ogaden klana Reer-Abdille apakšklana; c) Al-Itihaad Al-Islamiya (AIAI) vadības loceklis; d) uz viņu attiecas pasākumi, kas noteikti Regulā (ES) Nr. 356/2010 attiecībā uz Somāliju. 2.a panta 4. punkta b) apakšpunktā minētais paziņošanas datums: 6.7.2004." aizstāj ar šādu ierakstu:
                  "Hassan Abdullah Hersi Al-Turki
                      (alias a) Hassan Turki, b) Hassen Abdelle Fihiye, c) Sheikh Hassan Abdullah Fahaih, d) Hassan Al- Turki, e) Hassan Abdillahi Hersi Turki, f) Sheikh Hassan Turki, g) Xasan Cabdilaahi Xirsi, h) Xasan Cabdulle Xirsi). Dzimšanas datums: aptuveni 1944. gads. Dzimšanas vieta: Region V, Etiopija (Ogaden reģions austrumu Etiopijā). Valstspiederība: Somālijas. Adrese: ziņots, ka kopš 2012. gada novembra atrodas dienvidu Somālijā, lejas Juba pie Kismayo, galvenokārt Jilibe un Burgabo. Regulas 2.a panta 4. punkta b) apakšpunktā minētais paziņošanas datums: 6.7.2004."

                  (5)

                  Sadaļā "Juridiskās personas, grupas un organizācijas" ierakstu "Al-Itihaad Al-Islamiya/AIAI. (alias AIAI). Papildu informācija: a) ziņots par darbību Somālijā un Etiopijā, b) vadībā darbojas Hassan Abdullah Hersi Al-Turki un Hassan Dahir Aweys; c) AIAI ir saņēmusi līdzekļus ar Al- Haramain Islamic Foundation (Somalia) starpniecību. 2.a panta 4. punkta b) apakšpunktā minētais paziņošanas datums: 6.10.2001." aizstāj ar šādu ierakstu:
                  "Al-Itihaad Al-Islamiya/AIAI (alias AIAI). Cita informācija: ziņots par darbību Somālijā un Etiopijā. Regulas 2.a panta 4. punkta b) apakšpunktā minētais paziņošanas datums: 6.10.2001."


title: Komisijas Īstenošanas regula (ES) Nr. 619/2014 ( 2014. gada 10. jūnijs ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               11.6.2014

               LV

               Eiropas Savienības Oficiālais Vēstnesis

               L 170/60

         KOMISIJAS ĪSTENOŠANAS REGULA (ES) Nr. 619/2014
   (2014. gada 10. jūnijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 10. jūnijā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  46,1

                  MK

                  80,0

                  TR

                  60,1

                  ZZ

                  62,1

                  0707 00 05

                  MK

                  34,3

                  TR

                  106,0

                  ZZ

                  70,2

                  0709 93 10

                  MA

                  68,1

                  TR

                  114,0

                  ZZ

                  91,1

                  0805 50 10

                  AR

                  120,1

                  TR

                  118,2

                  ZA

                  128,5

                  ZZ

                  122,3

                  0808 10 80

                  AR

                  96,9

                  BR

                  84,9

                  CL

                  99,1

                  CN

                  120,6

                  NZ

                  137,1

                  US

                  175,3

                  UY

                  164,7

                  ZA

                  91,9

                  ZZ

                  121,3

                  0809 10 00

                  TR

                  231,1

                  ZZ

                  231,1

                  0809 29 00

                  TR

                  371,5

                  ZZ

                  371,5

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 849/2013 ( 2013. gada 2. septembris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               3.9.2013

               LV

               Eiropas Savienības Oficiālais Vēstnesis

               L 234/25

         KOMISIJAS ĪSTENOŠANAS REGULA (ES) Nr. 849/2013
   (2013. gada 2. septembris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 2. septembrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0707 00 05

                  TR

                  95,4

                  ZZ

                  95,4

                  0709 93 10

                  TR

                  135,8

                  ZZ

                  135,8

                  0805 50 10

                  AR

                  118,7

                  CL

                  133,6

                  TR

                  70,0

                  UY

                  121,3

                  ZA

                  116,3

                  ZZ

                  112,0

                  0806 10 10

                  EG

                  168,1

                  TR

                  142,0

                  ZZ

                  155,1

                  0808 10 80

                  AR

                  166,2

                  BR

                  108,7

                  CL

                  128,6

                  CN

                  89,3

                  NZ

                  124,3

                  US

                  118,8

                  ZA

                  103,5

                  ZZ

                  119,9

                  0808 30 90

                  AR

                  195,1

                  CN

                  86,2

                  TR

                  142,3

                  ZA

                  67,9

                  ZZ

                  122,9

                  0809 30

                  BA

                  45,1

                  TR

                  139,0

                  ZZ

                  92,1

                  0809 40 05

                  BA

                  53,5

                  MK

                  52,5

                  XS

                  55,6

                  ZZ

                  53,9

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 94/2014 ( 2014. gada 31. janvāris ), ar ko apstiprina jodu, tostarp polivinilpirolidonjodu, kā esošu aktīvo vielu izmantošanai 1., 3., 4. un 22. produktu veida biocīdos produktos  Dokuments attiecas uz EEZ

text:
               1.2.2014

               LV

               Eiropas Savienības Oficiālais Vēstnesis

               L 32/23

      KOMISIJAS ĪSTENOŠANAS REGULA (ES) Nr. 94/2014
   (2014. gada 31. janvāris),
   ar ko apstiprina jodu, tostarp polivinilpirolidonjodu, kā esošu aktīvo vielu izmantošanai 1., 3., 4. un 22. produktu veida biocīdos produktos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:

               (1)

               Ar Komisijas Regulu (EK) Nr. 1451/2007 (2) ir izveidots novērtējamo aktīvo vielu saraksts to iespējamai iekļaušanai Eiropas Parlamenta un Padomes Direktīvas 98/8/EK (3) I, IA vai IB pielikumā. Jods ir minētajā sarakstā.

               (2)

               Jods ir novērtēts saskaņā ar Direktīvas 98/8/EK 11. panta 2. punktu izmantošanai 1. produktu veidam “Cilvēku higiēnai paredzētie biocīdie produkti”, 3. produktu veidam “Veterinārās higiēnas biocīdie produkti”, 4. produktu veidam “Pārtikas produktu un dzīvnieku barības dezinfekcijas līdzekļi” un 22. produktu veidam “Šķidrumi balzamēšanai un taksidermijai”, kas definēti minētās direktīvas V pielikumā un atbilst attiecīgi 1., 3., 4. un 22. produktu veidam, kuri definēti Regulas (ES) Nr. 528/2012 V pielikumā.

               (3)

               Novērtēšanas nolūkā iesniegtie dati ļāva izdarīt secinājumus arī par polivinilpirolidonjodu.

               (4)

               Par ziņotāju dalībvalsti tika izraudzīta Zviedrija, kura saskaņā ar Regulas (EK) Nr. 1451/2007 14. panta 4. un 6. punktu 2011. gada 20. aprīlī Komisijai iesniedza kompetentās iestādes sagatavotu ziņojumu un attiecīgu ieteikumu.

               (5)

               Dalībvalstis un Komisija ir izskatījušas kompetentās iestādes ziņojumu. Saskaņā ar Regulas (EK) Nr. 1451/2007 15. panta 4. punktu Biocīdo produktu pastāvīgā komiteja 2013. gada 13. decembrī izskatīšanas konstatējumus iekļāva novērtējuma ziņojumā.

               (6)

               Minētais ziņojums liecina, ka biocīdie produkti, kurus izmanto 1., 3., 4. un 22. produktu veidam un kuri satur jodu, varētu atbilst Direktīvas (ES) Nr. 98/8/EK 5. pantā noteiktajām prasībām ar noteikumu, ka ir izpildīti šās regulas pielikumā norādītie nosacījumi.

               (7)

               Tādēļ ir lietderīgi apstiprināt jodu, tostarp polivinilpirolidonjodu, izmantošanai 1., 3., 4. un 22. produktu veida biocīdos produktos.

               (8)

               Tā kā novērtēšana neskāra nanomateriālus, saskaņā ar Regulas (ES) Nr. 528/2012 4. panta 4. punktu apstiprinājumiem nebūtu jāattiecas uz tādiem materiāliem.

               (9)

               Vērtēšana neskāra tādus biocīdos produktus, kas satur jodu materiālos un izstrādājumos, kas paredzēti tiešai vai netiešai saskarei ar pārtiku Eiropas Parlamenta un Padomes Regulas (EK) Nr. 1935/2004 (4) 1. panta 1. punkta nozīmē. Attiecībā uz šiem materiāliem var būt nepieciešami īpaši ierobežojumi sastāvdaļu pārnešanai uz pārtikas produktiem, kā minēts Regulas (EK) Nr. 1935/2004 5. panta 1. punkta e) apakšpunktā. Tāpēc apstiprinājumam nebūtu jāattiecas uz šādu izmantošanu, ja vien Komisija ir noteikusi šādus ierobežojumus vai saskaņā ar minēto regulu ir noteikts, ka šādi ierobežojumi nav nepieciešami.

               (10)

               Pirms aktīvās vielas apstiprināšanas būtu jāpaiet piemērotam laika periodam, lai dalībvalstis, ieinteresētās personas un Komisija vajadzības gadījumā sagatavotos jauno prasību izpildei.

               (11)

               Šajā regulā paredzētie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Jodu, tostarp polivinilpirolidonjodu, apstiprina kā aktīvo vielu izmantošanai 1., 3., 4. un 22. produktu veida biocīdos produktos, ievērojot pielikumā izklāstītās specifikācijas un nosacījumus.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 31. janvārī

            Komisijas vārdā –

            priekšsēdētājs

         José Manuel BARROSO

      (1)  OV L 167, 27.6.2012., 1. lpp.

      (2)  Komisijas 2007. gada 4. decembra Regula (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (OV L 325, 11.12.2007., 3. lpp.).

      (3)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).

      (4)  Eiropas Parlamenta un Padomes 2004. gada 27. oktobra Regulas (EK) Nr. 1935/2004 par materiāliem un izstrādājumiem, kas paredzēti saskarei ar pārtikas produktiem, un par Direktīvu 80/590/EEK un 89/109/EEK atcelšanu (OV L 338, 13.11.2004., 4. lpp.).

      PIELIKUMS

                  Vispārpieņemtais nosaukums

                     IUPAC nosaukums Identifikācijas numuri

                  Aktīvās vielas minimālā tīrības pakāpe (1)

                  Apstiprināšanas datums

                  Apstiprinājuma beigu datums

                  Produktu veids

                  Īpaši nosacījumi (2)

                  Jods (tostarp polivinilpirolidonjods)

                     IUPAC nosaukums:
                  Jods
                  EK Nr.: 231-442-4
                  CAS Nr.: 7553-56-2

                     IUPAC nosaukums:
                  polivinilpirolidonjods
                  EK Nr.: n.p.
                  CAS Nr.: 25655-41-8

                  995 g/kg joda
                  Attiecībā uz polivinilpirolidonjodu: joda satura tīrība ir 995 g/kg

                  2015. gada 1. septembris

                  2025. gada 31. augusts

                  1.

                  Produkta novērtēšanā īpaša uzmanība jāpievērš saskarei ar vielu (iedarbībai), riskiem un efektivitātei, kas saistīti ar katru lietojumu, uz kuru attiecas atļaujas pieteikums, bet kas nav skatīts aktīvās vielas Savienības līmeņa riska novērtējumā.

                  3.

                  Produkta novērtēšanā īpaša uzmanība jāpievērš saskarei ar vielu (iedarbībai), riskiem un efektivitātei, kas saistīti ar katru lietojumu, uz kuru attiecas atļaujas pieteikums, bet kas nav skatīts aktīvās vielas Savienības līmeņa riska novērtējumā.
                  Atļaujas saņemšanai jāievēro šādi nosacījumi:
                  produktiem, kuru atliekas var nonākt pārtikā vai dzīvnieku barībā, apstiprina nepieciešamību noteikt jaunus vai grozīt esošos maksimāli pieļaujamos atlieku daudzumus (MRL) saskaņā ar Eiropas Parlamenta un Padomes Regulu (EK) Nr. 470/2009 (3) vai Eiropas Parlamenta un Padomes Regulu (EK) Nr. 396/2005 (4) un veic visus attiecīgos riska mazināšanas pasākumus, kas nodrošina, ka piemērojamie maksimāli pieļaujamie atlieku daudzumi netiek pārsniegti.

                  4.

                  Produkta novērtēšanā īpaša uzmanība jāpievērš saskarei ar vielu (iedarbībai), riskiem un efektivitātei, kas saistīti ar katru lietojumu, uz kuru attiecas atļaujas pieteikums, bet kas nav skatīts aktīvās vielas Savienības līmeņa riska novērtējumā.
                  Atļaujas saņemšanai jāievēro šādi noteikumi:

                              1)

                              produktiem, kuru atliekas var nonākt pārtikā vai dzīvnieku barībā, apstiprina nepieciešamību noteikt jaunus vai grozīt esošos maksimāli pieļaujamos atlieku daudzumus (MRL) saskaņā ar Regulu (EK) Nr. 470/2009 vai Regulu (EK) Nr. 396/2005 un veic visus attiecīgos riska mazināšanas pasākumus, kas nodrošina, ka piemērojamie maksimāli pieļaujamie atlieku daudzumi netiek pārsniegti.

                              2)

                              Produktus, kas satur jodu, neiekļauj materiālos un izstrādājumos, kas paredzēti saskarei ar pārtikas produktiem Regulas (EK) Nr. 1935/2004 1. panta 1. punkta nozīmē, ja vien Komisija nav noteikusi īpašus ierobežojumus joda pārnešanai uz pārtiku vai saskaņā ar minēto regulu nav noteikts, ka šādi ierobežojumi nav nepieciešami.

                  22.

                  Produkta novērtēšanā īpaša uzmanība jāpievērš saskarei ar vielu (iedarbībai), riskiem un efektivitātei, kas saistīti ar katru lietojumu, uz kuru attiecas atļaujas pieteikums, bet kas nav skatīts aktīvās vielas Savienības līmeņa riska novērtējumā.
                  Atļaujas saņemšanai jāievēro šādi nosacījumi:
                  profesionāliem lietotājiem nosaka drošas darba metodes un attiecīgus organizatoriskus pasākumus. Ja iedarbību nevar samazināt līdz pieņemamam līmenim, izmantojot citus līdzekļus, produkti jālieto, izmantojot piemērotus individuālās aizsardzības līdzekļus.

         (1)  Tīrība, kas norādīta šajā slejā, bija tās aktīvās vielas minimālā tīrības pakāpe, kuru izmanto novērtēšanai, ko veic saskaņā ar Regulas (ES) Nr. 528/2012 8. pantu. Aktīvās vielas tīrības pakāpe tirgū laistajā produktā var būt tāda pati vai citāda, ja ir pierādīts, ka tā ir tehniski līdzvērtīga novērtētajai aktīvajai vielai.

         (2)  Par Regulas (ES) Nr. 528/2012 VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm

         (3)  Eiropas Parlamenta un Padomes 2009. gada 6. maija Regula (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (OV L 152, 16.6.2009., 11. lpp.).

         (4)  Eiropas Parlamenta un Padomes 2005. gada 23. februāra Regula (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).


title: Komisijas Īstenošanas regula (ES) Nr. 866/2011 ( 2011. gada 29. augusts ), ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               30.8.2011

               LV

               Eiropas Savienības Oficiālais Vēstnesis

               L 223/3

         KOMISIJAS ĪSTENOŠANAS REGULA (ES) Nr. 866/2011
   (2011. gada 29. augusts),
   ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:
   Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem,
   IR PIEŅĒMUSI ŠO REGULU.
   1. pants
   Standarta importa vērtības, kas minētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā 2011. gada 30. augustā.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 29. augustā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta ievešanas vērtība

                  0702 00 00

                  AR

                  35,6

                  EC

                  29,1

                  MK

                  48,0

                  ZA

                  77,2

                  ZZ

                  47,5

                  0707 00 05

                  TR

                  137,0

                  ZZ

                  137,0

                  0709 90 70

                  EC

                  41,0

                  TR

                  126,8

                  ZZ

                  83,9

                  0805 50 10

                  AR

                  71,7

                  BR

                  41,3

                  CL

                  81,4

                  PY

                  41,8

                  TR

                  67,0

                  UY

                  74,8

                  ZA

                  83,4

                  ZZ

                  65,9

                  0806 10 10

                  EG

                  142,0

                  MA

                  176,1

                  TR

                  125,0

                  ZZ

                  147,7

                  0808 10 80

                  AR

                  118,9

                  BR

                  56,6

                  CL

                  113,7

                  CN

                  52,4

                  NZ

                  113,3

                  US

                  142,8

                  ZA

                  83,6

                  ZZ

                  97,3

                  0808 20 50

                  AR

                  132,0

                  CI

                  48,9

                  CN

                  69,9

                  NZ

                  91,3

                  TR

                  125,9

                  ZA

                  103,0

                  ZZ

                  95,2

                  0809 30

                  TR

                  125,2

                  ZZ

                  125,2

                  0809 40 05

                  BA

                  42,9

                  ZZ

                  42,9

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “citas izcelsmes vietas”.


title: Komisijas Īstenošanas regula (ES) 2016/99 (2015. gada 16. oktobris), ar ko nosaka īstenošanas tehniskos standartus attiecībā uz uzraudzības iestāžu kolēģiju operatīvās darbības noteikšanu saskaņā ar Eiropas Parlamenta un Padomes Direktīvu 2013/36/ES (Dokuments attiecas uz EEZ)

text:
               28.1.2016

               LV

               Eiropas Savienības Oficiālais Vēstnesis

               L 21/21

         KOMISIJAS ĪSTENOŠANAS REGULA (ES) 2016/99
   (2015. gada 16. oktobris),
   ar ko nosaka īstenošanas tehniskos standartus attiecībā uz uzraudzības iestāžu kolēģiju operatīvās darbības noteikšanu saskaņā ar Eiropas Parlamenta un Padomes Direktīvu 2013/36/ES
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 26. jūnija Direktīvu 2013/36/ES par piekļuvi kredītiestāžu darbībai un kredītiestāžu un ieguldījumu brokeru sabiedrību prudenciālo uzraudzību, ar ko groza Direktīvu 2002/87/EK un atceļ Direktīvas 2006/48/EK un 2006/49/EK (1), un jo īpaši tās 51. panta 5. punktu un 116. panta 5. punktu,
   tā kā:

               (1)

               Savienības grupu struktūru kartējuma izveides un atjaunināšanas process būtu jāvada konsolidētās uzraudzības iestādei, kurai vajadzētu nodrošināt, ka potenciālajiem kolēģijas locekļiem ir iespēja izteikt komentārus un sniegt savu ieguldījumu šajā procesā, lai nodrošinātu, ka visas grupas struktūras ir efektīvi identificētas un ka kartēšana atspoguļo precīzu un aktuālu informāciju par struktūrām, ieskaitot grupas filiāles. Lai atvieglotu kartēšanas veikšanu, nodrošinātu, ka visa vajadzīgā informācija tiek apkopota un atspoguļota iestāžu grupas kartējumā, un samazinātu atbilstības nodrošināšanas izmaksas gan konsolidētās uzraudzības iestādei, gan piederības dalībvalsts kompetentajām iestādēm un citiem kolēģijas locekļiem, kartēšana būtu jāveic, izmantojot vienotu veidni.

               (2)

               Ja konsolidētās uzraudzības iestāde plāno aicināt kolēģijas darbā novērotāja statusā piedalīties tādas uzņēmējas dalībvalsts kompetentās iestādes, kurā veic uzņēmējdarbību nenozīmīgas filiāles, trešo valstu uzraudzības iestādes un citas attiecīgās iestādes, tai ir jānodrošina, ka kolēģijas locekļi ir savlaicīgi informēti par šo nodomu un tiem ir dots pienācīgs laiks, lai varētu novērtēt šo priekšlikumu, piekrist tam vai iebilst pret to. Lai nodrošinātu, ka šis process tiek pienācīgi pārvaldīts, konsolidētās uzraudzības iestādei vispirms būtu jāuzaicina tās iestādes, kuras ir atbilstīgas, lai kļūtu par kolēģijas loceklēm, un pēc tam jāturpina potenciālo kolēģijas novērotāju uzaicināšana.

               (3)

               Pirms potenciālie novērotāji pieņem konsolidētās uzraudzības iestādes uzaicinājumu, šie potenciālie novērotāji būtu jāinformē par savas dalības noteikumiem, par kuriem vienojušies konsolidētās uzraudzības iestāde un kolēģijas locekļi. Uz konsolidētās uzraudzības iestādi vajadzētu attiekties prasībai iekļaut novērotāju dalības noteikumus rakstiskajos kolēģijas koordinēšanas un sadarbības plānos.

               (4)

               Rakstisko koordinēšanas un sadarbības plānu pieņemšanas un grozīšanas process būtu jāvada konsolidētās uzraudzības iestādei, kurai būtu jānodrošina, ka potenciālajiem kolēģijas locekļiem ir iespēja izteikt komentārus un sniegt savu ieguldījumu attiecībā uz ierosinātajiem plāniem, tostarp novērotāju dalības noteikumiem. Lai nodrošinātu uzraudzības kolēģiju pieņemto plānu saskaņotību attiecībā uz to struktūru un aptvertajiem noteikumiem un vienlaikus tiktu nodrošināta pienācīga elastība, ļaujot iekļaut konkrētai kolēģijai specifiskus pasākumus un vienošanās, tie būtu jāizstrādā, izmantojot vienotu veidni.

               (5)

               Organizējot apspriešanos ar kolēģijas locekļiem par dažādiem kolēģijas darba operatīvajiem aspektiem, konsolidētās uzraudzības iestādei vajadzētu skaidri norādīt atbilstīgu termiņu, līdz kuram tiek gaidīti kolēģijas locekļu komentāri un viedokļi.

               (6)

               Ņemot vērā daudzos konsolidētās uzraudzības iestādei un citiem kolēģijas locekļiem veicamos uzraudzības uzdevumus un to sarežģītību, minimālais paredzamais kolēģijas sanāksmju biežums būtu jānosaka vienu reizi gadā.

               (7)

               Ņemot vērā to, ka uzraudzības kolēģiju darbu var organizēt dažādās apakšstruktūrās, ir svarīgi nodrošināt, lai visi kolēģijas locekļi tiktu savlaicīgi un pienācīgi informēti par diskusijām un lēmumiem, kas pieņemti konkrētās apakšstruktūrās.

               (8)

               Lai aizsargātu tās informācijas konfidencialitāti, ar kuru apmainās konsolidētās uzraudzības iestāde vai piederības dalībvalsts kompetentās iestādes un kolēģijas locekļi, vajadzētu mudināt uzraudzības iestāžu kolēģijas izmantot drošus saziņas līdzekļus.

               (9)

               Efektīvas un lietderīgas uzraudzības kolēģiju darbības nodrošināšanai kolēģijas locekļiem ir jāapmainās ar visu vajadzīgo informāciju, lai tie varētu izvērtēt un veikt pasākumus noguldītāju un investoru interešu aizsargāšanai attiecīgajās dalībvalstīs un finanšu stabilitātes aizsargāšanai Savienībā. Tādēļ, ja konsolidētās uzraudzības iestāde uzskata, ka kāda konkrēta informācija nav nozīmīga kādam kolēģijas loceklim, konsolidētās uzraudzības iestādei būtu jāpamato savs lēmums, iepriekš apspriežoties ar šo kolēģijas locekli un sniedzot tam visu nepieciešamo informāciju nozīmīguma novērtēšanai.

               (10)

               Ja, veicot atļaujas izmantot iekšējos modeļus pastāvīgo pārskatīšanu, tiek atklāti trūkumi saskaņā ar Direktīvas 2013/36/ES 101. pantu, ir svarīgi, lai konsolidētās uzraudzības iestāde un kolēģijas locekļi, kas uzrauga grupas struktūras, kuras skar šie trūkumi, sadarbotos, novērtējot to būtiskumu un lemjot par vajadzīgajiem pasākumiem. Jebkurš lēmums par kapitāla palielinājuma piemērošanu vai apstiprināta modeļa atsaukšanu būtu jāpieņem kopīgi konsolidētās uzraudzības iestādei un attiecīgajiem kolēģijas locekļiem.

               (11)

               Lai atvieglotu agrīno brīdinājuma pazīmju, iespējamo risku un apdraudējumu identificēšanu grupas riska novērtējuma ziņojuma un likviditātes riska novērtējuma ziņojuma vajadzībām, ir svarīgi, ka konsolidētās uzraudzības iestāde un citi kolēģijas locekļi iepriekš vienojas par to rādītāju kopumu, ar kuriem jāapmainās vismaz reizi gadā. Lai nodrošinātu konsekvenci un salīdzināmību, šie rādītāji būtu jāaprēķina, pamatojoties uz uzraudzības datiem, ko kompetentās iestādes apkopo saskaņā ar Komisijas Īstenošanas regulu (ES) Nr. 680/2014 (2).

               (12)

               Kolēģijas regulējuma rīcībai ārkārtas situācijās izveides un atjaunināšanas process būtu jāvada konsolidētās uzraudzības iestādei vai piederības dalībvalsts kompetentajām iestādēm, kam būtu jānodrošina, ka kolēģijas locekļiem ir iespēja izteikt komentārus un sniegt savu ieguldījumu attiecībā uz ierosināto regulējumu.

               (13)

               Ārkārtas situācijas laikā būtu jānodrošina efektīva un rezultatīva sadarbība starp konsolidētās uzraudzības iestādi un visiem kolēģijas locekļiem, kuri ir atbildīgi par to grupas struktūru uzraudzību, kuras skar vai varētu skart ārkārtas situācija, un tas, ka ārkārtas situācijas novērtēšana, uzraudzības reakcija uz ārkārtas situāciju un šīs uzraudzības reakcijas pārraudzība un aktualizēšana tiek veikta koordinēti, pienācīgi iesaistoties konsolidētās uzraudzības iestādei un visiem kolēģijas locekļiem, kuri ir atbildīgi par to grupas struktūru uzraudzību, kuras skar vai varētu skart attiecīgā ārkārtas situācija. Turklāt konsolidētās uzraudzības iestādei ir jāinformē visi kolēģijas locekļi par galvenajiem elementiem pieņemtajos lēmumus vai informācijā, ar kuru apmainās, lai risinātu jautājumus saistībā ar ārkārtas situāciju.

               (14)

               Šīs regulas noteikumi ir savstarpēji cieši saistīti, jo tie attiecas uz uzraudzības iestāžu kolēģiju operatīvo darbību. Lai nodrošinātu saskaņotību starp šiem noteikumiem, kuriem būtu jāstājas spēkā vienlaicīgi, un personām, uz kurām attiecas šie pienākumi, atvieglotu to visaptverošu pārskatu un visaptverošu piekļuvi tiem, ir vēlams visus Direktīvas 2013/36/ES 51. panta 5. punktā un 116. panta 5. punktā paredzētos attiecīgos īstenošanas tehniskos standartus iekļaut vienā regulā.

               (15)

               Tā kā lielākā daļa uzraudzības kolēģiju visā ES tiek izveidotas saskaņā ar Direktīvas 2013/36/ES 116. pantu, šķiet lietderīgāk vispirms noteikt to kolēģiju operatīvo darbību, kas izveidotas saskaņā ar Direktīvas 2013/36/ES 116. pantu un šķiet vairāk attiecamies uz parastiem gadījumiem, un pēc tam – to kolēģiju operatīvo darbību, kas izveidotas saskaņā ar Direktīvas 2013/36/ES 51. pantu un šķiet vairāk attiecamies uz īpašiem gadījumiem.

               (16)

               Šīs regulas pamatā ir īstenošanas tehnisko standartu projekts, ko Eiropas Komisijai iesniegusi Eiropas Uzraudzības iestāde (Eiropas Banku iestāde) (EBI).

               (17)

               EBI ir veikusi atklātas sabiedriskās apspriešanās par īstenošanas tehnisko standartu projektu, kas ir šīs regulas pamatā, analizējusi potenciālās saistītās izmaksas un ieguvumus un pieprasījusi atzinumu no Banku nozares ieinteresēto personu grupas, kura izveidota saskaņā ar Eiropas Parlamenta un Padomes Regulas (ES) Nr. 1093/2010 (3) 37. pantu,

         IR PIEŅĒMUSI ŠO REGULU.
   1. NODAĻA

      VISPĀRĪGI NOTEIKUMI

   1. pants
   Priekšmets
   Šī regula nosaka saskaņā ar Direktīvas 2013/36/ES 116. pantu un 51. panta 3. punktu izveidotas uzraudzības iestāžu kolēģijas (“kolēģija”) operatīvo darbību.
   2. NODAĻA

      SASKAŅĀ AR DIREKTĪVAS 2013/36/ES 116. PANTU IZVEIDOTAS KOLĒĢIJAS OPERATĪVĀ DARBĪBA

      1. IEDAĻA

         Kolēģiju izveidošana un darbība

   2. pants
   Iestāžu grupas kartējuma izveide un atjaunināšana
   1.   Konsolidētās uzraudzības iestāde iesniedz kartējuma projektu, kas sagatavots saskaņā ar Komisijas Deleģētās regulas (ES) 2016/98 (4) 2. pantu, iestādēm, kuras ir atbilstīgas, lai varētu kļūt par kolēģijas locekļiem saskaņā ar Deleģētās regulas (ES) 2016/98 3. panta 1. punktu (turpmāk “potenciālie kolēģijas locekļi”), aicinot tās paust savus viedokļus un norādot atbilstīgu termiņu šo viedokļu iesniegšanai.
   2.   Lai pabeigtu kartēšanu un neskarot Direktīvas 2013/36/ES 51. panta piemērošanu, konsolidētās uzraudzības iestāde ņem vērā visus viedokļus un atrunas, ko pauduši potenciālie kolēģijas locekļi.
   3.   Pēc kartēšanas pabeigšanas konsolidētās uzraudzības iestāde dara zināmu grupas kartējumu visiem potenciālajiem kolēģijas locekļiem.
   4.   Konsolidētās uzraudzības iestāde atjaunina kartējumu, piemērojot 1. līdz 3. punktā noteikto procedūru, vismaz reizi gadā vai biežāk, ja ir būtiskas izmaiņas attiecībā uz grupas struktūru.
   5.   Lai izveidotu un atjauninātu iestāžu grupas kartējumu, konsolidētās uzraudzības iestāde izmanto I pielikumā ietverto veidni.
   3. pants
   Kolēģijas izveidošana
   1.   Lai izveidotu kolēģiju, konsolidētās uzraudzības iestāde veic šādus pasākumus:

               a)

               konsolidētās uzraudzības iestāde nosūta uzaicinājumus iestādēm, kas minētas Deleģētās regulas (ES) 2016/98 3. panta 1. punktā;

               b)

               konsolidētās uzraudzības iestāde kolēģijas locekļiem, kuri ir pieņēmuši šā panta 3. punktā minēto uzaicinājumu, paziņo savu nodomu nosūtīt nenozīmīgas filiāles kompetentajām iestādēm uzaicinājumu piedalīties kā novērotājām kolēģijā saskaņā ar Deleģētās regulas (ES) 2016/98 3. panta 2. punktu;

               c)

               konsolidētās uzraudzības iestāde kolēģijas locekļiem, kuri ir pieņēmuši šā panta 3. punktā minēto uzaicinājumu, paziņo savu nodomu nosūtīt trešās valsts uzraudzības iestādei uzaicinājumu piedalīties kā novērotājai kolēģijā saskaņā ar Deleģētās regulas (ES) 2016/98 3. panta 3. punktu;

               d)

               konsolidētās uzraudzības iestāde kolēģijas locekļiem, kuri ir pieņēmuši šā panta 3. punktā minēto uzaicinājumu, paziņo savu nodomu nosūtīt uzaicinājumu piedalīties kā novērotājai kolēģijā jebkurai iestādei, kas minēta Deleģētās regulas (ES) 2016/98 3. panta 4. punktā).

         Šā punkta b), c) un d) apakšpunkta piemērošanas nolūkā paziņojumam pievieno konsolidētās uzraudzības iestādes priekšlikumu par noteikumiem novērotāju dalībai kolēģijā, kuri jāiekļauj koordinēšanas un sadarbības plānos saskaņā ar Deleģētās regulas (ES) 2016/98 5. panta c) punktu.
   Turklāt pirmās daļas c) apakšpunkta piemērošanas nolūkā paziņojumam pievieno konsolidētās uzraudzības iestādes atzinumu par trešās valsts uzraudzības iestādei piemērojamo konfidencialitātes un dienesta noslēpuma prasību līdzvērtības novērtējumu.
   Otrajā daļā minētajā paziņojumā nosaka adekvātu termiņu, kura laikā jebkurš kolēģijas loceklis, kuram ir iebildumi, var rakstiski darīt zināmus pilnībā pamatotus iebildumus par jebkuru priekšlikuma vai konsolidētās uzraudzības iestādes atzinuma aspektu.
   2.   Pēc tam, kad visi kolēģijas locekļi ir piekrituši priekšlikumam, ko konsolidētās uzraudzības iestāde secina no tā, ka noteiktajā termiņā nav pausti iebildumi, konsolidētās uzraudzības iestāde nosūta 1. punkta b), c) vai d) apakšpunktā minētajai iestādei uzaicinājumu kļūt par novērotāju kolēģijā. Uzaicinājumam pievieno novērotāju dalības noteikumus, par ko vienojušies kolēģijas locekļi, un to iekļauj rakstiskajos koordinēšanas un sadarbības plānos.
   3.   Iestādes, kas saņem uzaicinājumu kļūt par kolēģijas loceklēm vai novērotājām, iegūst šo statusu, pieņemot uzaicinājumu. Iestādes, kas saņem uzaicinājumu kļūt par novērotājiem, akceptē arī novērotāju dalības noteikumus, ko tām paziņojusi konsolidētās uzraudzības iestāde.
   4.   Šā panta 1. punkta b), c) un d) apakšpunktā minētās iestādes var iesniegt pieprasījumu, lai kļūtu par novērotājām kādā kolēģijā. Attiecīgo pieprasījumu iesniedz konsolidētās uzraudzības iestādei. Ja konsolidētās uzraudzības iestāde nolemj uzaicināt šīs iestādes piedalīties kolēģijas darbā novērotāja statusā, tā piemēro procedūras, kas minētas 1. punktā attiecīgi b), c) un d) apakšpunktā.
   4. pants
   Kontaktinformācijas saraksta izveidošana un atjaunināšana
   1.   Konsolidētās uzraudzības iestāde, izmantojot II pielikumā sniegto veidni, saziņā ar kolēģijas locekļiem un novērotājiem uztur un kopīgi ar tiem izmanto pilnīgu kontaktinformācijas sarakstu, ieskaitot kontaktinformāciju, kas ārkārtas situācijās izmantojama izejamās dienās un darbdienās pēc darba laika. Kontaktinformācijas sarakstu un ārkārtas situācijās izmantojamās kontaktinformācijas sarakstu pievieno rakstiskajiem koordinēšanas un sadarbības plāniem, kas minēti Deleģētās regulas (ES) 2016/98 5. pantā.
   2.   Kolēģijas locekļi iesniedz savu kontaktinformāciju konsolidētās uzraudzības iestādei un bez liekas kavēšanās informē konsolidētās uzraudzības iestādi par jebkādām izmaiņām šajā informācijā.
   3.   Jebkuru kontaktinformācijas saraksta un ārkārtas situācijās izmantojamās kontaktinformācijas saraksta atjaunināto versiju konsolidētās uzraudzības iestāde paziņo kolēģijas locekļiem.
   5. pants
   Rakstisko koordinēšanas un sadarbības plānu pieņemšana un grozīšana
   1.   Konsolidētās uzraudzības iestāde sagatavo priekšlikumu, lai pieņemtu rakstiskos koordinēšanas un sadarbības plānus saskaņā ar Direktīvas 2013/36/ES 115. pantu un Deleģētās regulas (ES) 2016/98 5. pantu.
   2.   Konsolidētās uzraudzības iestāde paziņo savu priekšlikumu kolēģijas locekļiem, aicinot tos paust savus viedokļus un norādot atbilstīgu termiņu šo viedokļu iesniegšanai.
   3.   Lai pabeigtu rakstisko koordinēšanas un sadarbības plānu izstrādi, konsolidētās uzraudzības iestāde ņem vērā visus kolēģijas locekļu paustos viedokļus un atrunas un vajadzības gadījumā paskaidro, kāpēc tie nav iekļauti.
   4.   Pēc izstrādes pabeigšanas konsolidētās uzraudzības iestāde paziņo rakstiskos koordinēšanas un sadarbības plānus kolēģijas locekļiem.
   5.   Ja konsolidētās uzraudzības iestāde un kolēģijas locekļi to uzskata par nepieciešamu, rakstisko koordinēšanas un sadarbības plānu īstenošanu testē ar modelēšanas palīdzību vai jebkādā citā veidā atkarībā no konkrētā gadījuma.
   6.   Konsolidētās uzraudzības iestāde un kolēģijas locekļi apsver nepieciešamību grozīt rakstiskos koordinēšanas un sadarbības plānus jebkuru to elementu izmaiņu gadījumā atbilstīgi Deleģētās regulas (ES) 2016/98 5. pantam.
   Rakstiskajos koordinēšanas un sadarbības plānos izdara grozījumus, lai atspoguļotu jebkādas izmaiņas kolēģijas sastāvā.
   Tos rakstisko koordinēšanas un sadarbības plānu elementus, kuri attiecas uz kolēģijas regulējumu rīcībai, sagatavojoties ārkārtas situācijām un to laikā, konsolidētās uzraudzības iestāde un kolēģijas locekļi periodiski pārskata šajos plānos noteiktajā biežumā.
   7.   Konsolidētās uzraudzības iestāde un kolēģijas locekļi izdara grozījumus rakstiskajos koordinēšanas un sadarbības plānos, ievērojot 1. līdz 4. punktā aprakstīto procedūru.
   8.   Lai pieņemtu un grozītu rakstiskos koordinēšanas un sadarbības plānus, konsolidētās uzraudzības iestāde izmanto II pielikumā ietverto veidni.
   6. pants
   Kolēģijas sanāksmju un darbību operatīvie aspekti
   1.   Kolēģijas sasauc ne mazāk kā vienu klātienes sanāksmi gadā. Tomēr, ja tam piekrīt visi kolēģijas locekļi, konsolidētās uzraudzības iestāde, ņemot vērā grupas specifiku, var noteikt atšķirīgu klātienes sanāksmju biežumu.
   2.   Konsolidētās uzraudzības iestāde skaidri nosaka kolēģijas sanāksmju mērķus. Konsolidētās uzraudzības iestāde nodrošina, ka šie mērķi ir norādīti sanāksmju darba kārtībā, un aicina visus kolēģijas locekļus ierosināt papildu darba kārtības jautājumus. Konsolidētās uzraudzības iestāde ņem vērā visus kolēģijas locekļu sniegtos priekšlikumus par darba kārtības punktiem un pēc pieprasījuma paskaidro iemeslus to neiekļaušanai darba kārtībā.
   3.   Konsolidētās uzraudzības iestāde un kolēģijas locekļi, kuri ir iesaistīti noteiktā kolēģijas darbībā vai sanāksmē, savlaicīgi apmainās ar dokumentiem un ieguldījumiem darba dokumentos, lai visi kolēģijas sanāksmes dalībnieki varētu aktīvi piedalīties diskusijās.

      2. IEDAĻA

         Uzraudzības darbību plānošana un koordinēšana parastās situācijās

   7. pants
   Vispārējs regulējums informācijas apmaiņai starp konsolidētās uzraudzības iestādi, kolēģijas locekļiem un novērotājiem
   1.   Saņēmusi no kāda kolēģijas locekļa informāciju, kas minēta Deleģētās regulas (ES) 2016/98 9. panta 3. punktā, konsolidētās uzraudzības iestāde šo informāciju nosūta:

               a)

               citiem kolēģijas locekļiem;

               b)

               tiem novērotājiem, kuru gadījumā konsolidētās uzraudzības iestāde uzskata šādas informācijas nosūtīšanu par lietderīgu un saskaņā ar noteikumiem to dalībai kolēģijā.

         2.   Ja konsolidētās uzraudzības iestāde uzskata, ka jebkura 1. punktā minētā informācija nav nozīmīga kādam konkrētam kolēģijas loceklim, tā iepriekš apspriežas ar šo kolēģijas locekli un dara tam zināmus attiecīgās informācijas galvenos punktus, lai attiecīgais loceklis varētu noteikt tās faktisko nozīmīgumu.
   3.   Ja kolēģijas darbs tiek organizēts dažādās apakšstruktūrās, konsolidētās uzraudzības iestāde pastāvīgi pilnībā un savlaicīgi informē visus kolēģijas locekļus par dažādās kolēģijas apakšstruktūrās veiktajām darbībām vai pasākumiem.
   4.   Konsolidētās uzraudzības iestāde un kolēģijas locekļi vienojas par informācijas apmaiņas līdzekļiem un norāda šo vienošanos rakstiskajos koordinēšanas un sadarbības plānos, kas minēti Deleģētās regulas (ES) 2016/98 5. pantā.
   8. pants
   Atļaujas izmantot iekšējo pieeju pastāvīga pārskatīšana
   1.   Ja kāda no iestādēm, kas saņēmušas atļauju kādā dalībvalstī, tostarp ES mātesiestāde, vairs neatbilst visām prasībām iekšējās pieejas piemērošanai saskaņā ar Regulas (ES) Nr. 575/2013 143. panta 1. punktu, 151. panta 4. vai 9. punktu, 283. pantu, 312. panta 2. punktu vai 363. pantu vai ja jebkurš attiecīgs kolēģijas loceklis Deleģētās regulas (ES) 2016/98 11. panta 1. punkta nozīmē ir konstatējis trūkumus saskaņā ar Direktīvas 2013/36/ES 101. pantu, tad konsolidētās uzraudzības iestāde un šis kolēģijas loceklis, pilnībā apspriežoties, sadarbojas, lai kopīgi vienotos par pieejas izmantošanas atļaujas atsaukšanu, kapitāla palielinājumu piemērošanu vai iekšējā modeļa izmantošanas ierobežošanu, kā minēts minētās deleģētās regulas 11. panta 2. punkta c) un d) apakšpunktā.
   2.   Lēmumu par apstiprinātā modeļa atsaukšanu kopīgi pieņem konsolidētās uzraudzības iestāde un attiecīgie kolēģijas locekļi, kas uzrauga struktūras, kuras izmanto apstiprināto modeli un kuras skar saskaņā ar 1. punktu identificētie trūkumi. Sadarbība starp konsolidētās uzraudzības iestādi un šiem kolēģijas locekļiem notiek saskaņā ar procedūru, kas izklāstīta noteikumos, kuri paredzēti Komisijas Īstenošanas regulā (ES) 2016/100 (5).
   3.   Lēmumu, kura rezultāts ir kapitāla palielinājumu piemērošana, pieņem kapitāla kopīgā lēmuma pieņemšanas procesā saskaņā ar Direktīvas 2013/36/ES 113. panta 1. punkta a) apakšpunktu.
   4.   Konsolidētās uzraudzības iestāde informē visus pārējos kolēģijas locekļus par saskaņā ar šā panta 1. punktu pieņemtajiem lēmumiem, ja tā uzskata, ka šāda informācija varētu ietekmēt citas kolēģijas darbības vai ir būtiska citu kolēģijas locekļu uzdevumu veikšanai.
   9. pants
   Paziņošana par nebūtiskiem paplašinājumiem vai izmaiņām iekšējos modeļos
   1.   Par nebūtiskiem modeļa paplašinājumiem vai izmaiņām, kas ietekmē kādu no iestādēm, kura saņēmusi atļauju kādā dalībvalstī, tostarp ES mātesuzņēmumu, konsolidētās uzraudzības iestāde bez kavēšanās informē par šiem paplašinājumiem vai izmaiņām visus attiecīgos kolēģijas locekļus Deleģētās regulas (ES) 2016/98 11. panta 1. punkta nozīmē.
   2.   Attiecīgs kolēģijas loceklis Deleģētās regulas (ES) 2016/98 11. panta 1. punkta nozīmē informē konsolidētās uzraudzības iestādi par jebkādiem nebūtiskiem paplašinājumiem vai izmaiņām, kas ietekmē jebkuru šā attiecīgā kolēģijas locekļa uzraudzības kompetencē esošu iestādi.
   3.   Ja attiecīgam kolēģijas loceklim Deleģētās regulas (ES) 2016/98 11. panta 1. punkta nozīmē ir šaubas par to, vai kāds paplašinājums vai izmaiņas klasificējami kā nebūtiski, tas šīs šaubas dara zināmas konsolidētās uzraudzības iestādei, kura šo informāciju izplata pārējiem attiecīgajiem kolēģijas locekļiem Deleģētās regulas (ES) 2016/98 11. panta 1. punkta nozīmē.
   Ja konsolidētās uzraudzības iestādei ir šaubas par to, vai kāds paplašinājums vai izmaiņas klasificējami kā nebūtiski, tā paziņo par šīm šaubām visiem attiecīgajiem kolēģijas locekļiem Deleģētās regulas (ES) 2016/98 11. panta 1. punkta nozīmē.
   Konsolidētās uzraudzības iestāde un attiecīgie kolēģijas locekļi Deleģētās regulas (ES) 2016/98 11. panta 1. punkta nozīmē apspriež šos apsvērumus, lai panāktu kopīgu viedokli par paplašinājumu vai izmaiņu būtiskumu.
   4.   Ja konsolidētās uzraudzības iestāde un attiecīgie kolēģijas locekļi Deleģētās regulas (ES) 2016/98 11. panta 1. punkta nozīmē uzskata, ka attiecīgā iestāde iekšējā modeļa paplašinājumus vai izmaiņas ir nepareizi klasificējusi kā nebūtiskus, tās nekavējoties informē minēto iestādi.
   10. pants
   Informācijas apmaiņa par agrīnām brīdinājuma pazīmēm, iespējamajiem riskiem un apdraudējumiem
   1.   Konsolidētās uzraudzības iestāde un kolēģijas locekļi, kas piedalās Direktīvas 2013/36/ES 113. panta 2. punkta a) apakšpunktā minētā grupas riska novērtējuma ziņojuma izstrādē vai minētās direktīvas 113. panta 2. punkta b) apakšpunktā minētā grupas likviditātes riska novērtējuma ziņojuma izstrādē, lai panāktu kopīgus lēmumus par prudenciālajām prasībām konkrētai iestādei saskaņā ar minēto pantu, vienojas par rādītājiem agrīnu brīdinājuma pazīmju, iespējamo risku un apdraudējumu identificēšanai, kā minēts Deleģētās regulas (ES) 2016/98 12. pantā.
   Šos rādītājus aprēķina, pamatojoties uz informāciju, ko kompetentās iestādes apkopo no uzraudzītajām iestādēm saskaņā ar Īstenošanas regulu (ES) Nr. 680/2014.
   Apstiprinātos rādītājus izklāsta rakstiskajos koordinēšanas un sadarbības plānos saskaņā ar Deleģētās regulas (ES) 2016/98 5. panta 1. punktu.
   2.   Katrs 1. punktā minētais kolēģijas loceklis paziņo konsolidētās uzraudzības iestādei apstiprināto rādītāju vērtības attiecībā uz iestādēm, kuras ir tā uzraudzības kompetencē, atkarībā no konkrētā gadījuma.
   3.   Konsolidētās uzraudzības iestāde izplata visiem 1. punktā minētajiem kolēģijas locekļiem 2. punktā minētās vērtības un apstiprināto rādītāju vērtības ES mātesuzņēmumam un konsolidētā līmenī.
   4.   Konsolidētās uzraudzības iestāde un 1. punktā minētie kolēģijas locekļi apmainās ar informāciju par apstiprināto rādītāju vērtībām vismaz reizi gadā vai biežāk, ja par to panākta vienošanās ar šīm kompetentajām iestādēm.
   11. pants
   Kolēģijas uzraudzības pārbaudes programmas izveide un atjaunināšana
   1.   Pēc tam, kad panākti kopīgi lēmumi par iestādes specifiskajām prudenciālajām prasībām saskaņā ar Direktīvas 2013/36/ES 113. pantu, kolēģijas locekļi sniedz savu ieguldījumu konsolidētajai uzraudzības iestādei, lai varētu izveidot kolēģijas uzraudzības pārbaudes programmu, kas minēta Direktīvas 2013/36/ES 116. panta 1. punkta c) apakšpunktā, saskaņā ar Deleģētās regulas (ES) 2016/98 16. pantu.
   2.   Saņēmusi kolēģijas locekļu ieguldījumus, konsolidētās uzraudzības iestāde sagatavo kolēģijas uzraudzības pārbaudes programmas projektu.
   3.   Konsolidētās uzraudzības iestāde izsūta kolēģijas uzraudzības pārbaudes programmas projektu kolēģijas locekļiem, aicinot tos paust savus viedokļus par kopīgā darba jomām un norādot atbilstīgu termiņu šo viedokļu iesniegšanai.
   4.   Lai pabeigtu rakstisko koordinēšanas un sadarbības plānu izstrādi, konsolidētās uzraudzības iestāde ņem vērā visus kolēģijas locekļu paustos viedokļus un atrunas un vajadzības gadījumā paskaidro, kāpēc tie nav iekļauti.
   5.   Pēc izstrādes pabeigšanas konsolidētās uzraudzības iestāde paziņo uzraudzības pārbaudes programmu kolēģijas locekļiem.
   6.   Kolēģijas uzraudzības pārbaudes programmu atjaunina vismaz reizi gadā vai biežāk, ja to uzskata par nepieciešamu uzraudzības pārbaudes un novērtēšanas procesa rezultātā saskaņā ar Direktīvas 2013/36/ES 97. pantu vai kopīgu lēmumu rezultātā par iestādes specifiskajām prudenciālajām prasībām saskaņā ar minētās direktīvas 113. pantu.
   7.   Konsolidētās uzraudzības iestāde atjaunina kolēģijas uzraudzības pārbaudes programmu, ievērojot 1. līdz 5. punktā noteikto procedūru.

      3. IEDAĻA

         Uzraudzības darbību plānošana un koordinēšana, sagatavojoties ārkārtas situācijām un to laikā

   12. pants
   Kolēģijas regulējuma rīcībai ārkārtas situācijās izveide un atjaunināšana
   1.   Konsolidētās uzraudzības iestāde sagatavo savus priekšlikumus, lai izveidotu kolēģijas regulējumu rīcībai ārkārtas situācijās saskaņā ar Deleģētās regulas (ES) 2016/98 17. pantu.
   2.   Konsolidētās uzraudzības iestāde iesniedz savu priekšlikumu kolēģijas locekļiem, aicinot tos paust savus viedokļus un norādot atbilstīgu termiņu šo viedokļu iesniegšanai.
   3.   Konsolidētās uzraudzības iestāde ņem vērā visus kolēģijas locekļu paustos uzskatus un atrunas un nepieciešamības gadījumā paskaidro, kāpēc tie nav iekļauti.
   4.   Konsolidētās uzraudzības iestāde kolēģijas locekļiem nosūta kolēģijas regulējuma rīcībai ārkārtas situācijās galīgo versiju.
   5.   Konsolidētās uzraudzības iestāde un kolēģijas locekļi vismaz reizi gadā izvērtē nepieciešamību atjaunināt kolēģijas regulējumu rīcībai ārkārtas situācijās.
   6.   Konsolidētās uzraudzības iestāde un kolēģijas locekļi atjaunina kolēģijas regulējumu rīcībai ārkārtas situācijās, ievērojot 1. līdz 4. punktā aprakstīto procedūru.
   13. pants
   Informācijas apmaiņa ārkārtas situācijas laikā
   1.   Ja konsolidētās uzraudzības iestāde konstatē ārkārtas situāciju, kas ietekmē vai varētu ietekmēt grupas iestādi vai filiāli, kas attiecīgi saņēmusi atļauju vai veic uzņēmējdarbību kādā dalībvalstī, konsolidētās uzraudzības iestāde bez liekas kavēšanās brīdina EBI un kolēģijas locekli, kurš uzrauga iestādi vai filiāli, kuru skar vai varētu skart ārkārtas situācija.
   2.   Ja kāds kolēģijas loceklis konstatē ārkārtas situāciju, kas ietekmē vai varētu ietekmēt grupas iestādi vai filiāli, kas attiecīgi saņēmusi atļauju vai veic uzņēmējdarbību kādā dalībvalstī, kolēģijas loceklis bez liekas kavēšanās brīdina konsolidētās uzraudzības iestādi.
   3.   Konsolidētās uzraudzības iestāde nodrošina, ka visi citi kolēģijas locekļi ir pienācīgi informēti par galvenajiem elementiem attiecībā uz turpmāk minēto:

               a)

               koordinētais ārkārtas situācijas uzraudzības novērtējums, kā minēts 14. pantā;

               b)

               koordinēta uzraudzības reakcija, kā minēts 15. pantā, ieskaitot darbības, kas veiktas vai ko ir plānots veikt, un tās pārraudzība, kā minēts 16. pantā;

               c)

               agrīnas intervences pasākumi, kas pieņemti saskaņā ar Eiropas Parlamenta un Padomes Direktīvas 2014/59/ES (6) 27., 28. un 29. pantu, atkarībā no konkrētā gadījuma, ņemot vērā vajadzību koordinēt šos pasākumus saskaņā ar minētās direktīvas 30. pantu vai noteikt noregulējuma nosacījumus saskaņā ar minētās direktīvas 32. pantu.

         4.   Ja koordinētā uzraudzības reakcija uz ārkārtas situāciju, kā minēts 15. pantā, varētu būt efektīvāka, iesaistot grupas līmeņa noregulējuma iestādi, meitasuzņēmumu noregulējuma iestādes vai tādu jurisdikciju noregulējuma iestādes, kurās atrodas nozīmīgas filiāles, un centrālās bankas, kompetentās ministrijas un noguldījumu garantiju sistēmas, tad konsolidētās uzraudzības iestāde apsver šo iestāžu iesaistīšanu.
   5.   Ja ārkārtas situācija attiecas tikai uz konkrētu grupas struktūru, situāciju saziņā ar konsolidētās uzraudzības iestādi pārvalda kolēģijas loceklis, kurš ir atbildīgs par šīs grupas struktūras uzraudzību.
   14. pants
   Ārkārtas situācijas uzraudzības novērtējuma koordinēšana
   1.   Piemērojot Deleģētās regulas (ES) 2016/98 19. pantu, konsolidētās uzraudzības iestāde saskaņo koordinēta ārkārtas situācijas uzraudzības novērtējuma projekta izstrādi, pamatojoties uz savu novērtējumu un to kolēģijas locekļu novērtējumu, kuri uzrauga grupas struktūras, ko skar vai varētu skart ārkārtas situācija.
   2.   Koordinēta ārkārtas situācijas uzraudzības novērtējuma projekts attiecas uz grupas struktūrām, kuras ietekmē vai varētu ietekmēt ārkārtas situācija. Konsolidētās uzraudzības iestāde pienācīgi ņem vērā kolēģijas locekļu, kas atbildīgi par šo grupas struktūru uzraudzību, uzskatus un novērtējumus.
   3.   Ja ārkārtas situācija attiecas tikai uz kādu konkrētu grupas struktūru, kolēģijas loceklis, kurš ir atbildīgs par attiecīgās grupas struktūras uzraudzību, saziņā ar konsolidētās uzraudzības iestādi veic ārkārtas situācijas uzraudzības novērtējumu.
   15. pants
   Uzraudzības reakcijas uz ārkārtas situāciju koordinēšana
   1.   Piemērojot Deleģētās regulas (ES) 2016/98 20. pantu, konsolidētās uzraudzības iestāde vada koordinētas uzraudzības reakcijas uz ārkārtas situāciju izstrādi attiecībā uz grupu un grupas struktūrām, kuras ietekmē vai varētu ietekmēt ārkārtas situācija. Konsolidētās uzraudzības iestāde pienācīgi ņem vērā kolēģijas locekļu, kas atbildīgi par šo grupas struktūru uzraudzību, uzskatus un novērtējumus.
   2.   Ja ārkārtas situācija attiecas tikai uz kādu konkrētu grupas struktūru, kolēģijas loceklis, kurš ir atbildīgs par attiecīgās grupas struktūras uzraudzību, saziņā ar konsolidētās uzraudzības iestādi izstrādā koordinētu uzraudzības reakciju uz ārkārtas situāciju.
   3.   Konsolidētās uzraudzības iestāde un kolēģijas locekļi veic 1. un 2. punktā minētos uzdevumus bez liekas kavēšanās.
   4.   Koordinētā ārkārtas situācijas uzraudzības novērtējuma izstrādi, kā minēts 14. pantā, un koordinētās uzraudzības reakcijas izstrādi, atbildot uz šo ārkārtas situāciju, var veikt paralēli.
   16. pants
   Koordinētas uzraudzības reakcijas uz ārkārtas situāciju pārraudzība un aktualizēšana
   1.   Piemērojot Deleģētās regulas (ES) 2016/98 21. pantu, konsolidētās uzraudzības iestāde koordinē 15. pantā minētajā koordinētajā uzraudzības reakcijā izklāstīto apstiprināto darbību īstenošanas pārraudzību.
   2.   Kolēģijas locekļi, kas ir atbildīgi par to grupas struktūru uzraudzību, kuras skar vai varētu skart ārkārtas situācija, informē konsolidētās uzraudzības iestādi par ārkārtas situācijas attīstību un par saskaņoto darbību īstenošanu saistībā ar to attiecīgajām grupas struktūrām atkarībā no konkrētā gadījuma.
   3.   Visus koordinētas uzraudzības reakcijas aktualizējumus konsolidētās uzraudzības iestāde dara zināmus kolēģijas locekļiem, tostarp EBI, un tie attiecas uz grupu un grupas struktūrām, kuras ietekmē vai varētu ietekmēt ārkārtas situācija.
   4.   Konsolidētās uzraudzības iestāde un kolēģijas locekļi, kas uzrauga grupas struktūras, kuras ietekmē vai varētu ietekmēt ārkārtas situācija, apsver nepieciešamību aktualizēt koordinētas uzraudzības reakciju, ņemot vērā informāciju, ar kuru apmainās tās īstenošanas pārraudzības laikā.
   5.   Šā panta 1. līdz 4. punktā noteiktās prasības piemēro bez liekas kavēšanās.
   3. NODAĻA

      SASKAŅĀ AR DIREKTĪVAS 2013/36/ES 51. PANTA 3. PUNKTU IZVEIDOTAS KOLĒĢIJAS OPERATĪVĀ DARBĪBA

      1. IEDAĻA

         Kolēģiju izveidošana un darbība

   17. pants
   Iestādes kartējuma izveide un atjaunināšana, kolēģijas izveide, kontaktinformācijas sarakstu izveide un atjaunināšana un rakstisko koordinēšanas un sadarbības plānu pieņemšana un grozīšana
   Kolēģijām, kuras izveidotas saskaņā ar Direktīvas 2013/36/ES 51. panta 3. punktu, piederības dalībvalsts kompetentās iestādes izveido un atjaunina iestādes kartējumu, izveido kolēģiju, izveido un atjaunina kontaktinformācijas sarakstus, kā arī pieņem un groza rakstiskos koordinēšanas un sadarbības plānus saskaņā ar 2. līdz 5. pantu, ciktāl tas ir atbilstīgi.
   18. pants
   Kolēģijas sanāksmju un darbību operatīvie aspekti
   1.   Piederības dalībvalsts kompetentās iestādes izveido regulāru sadarbību ar kolēģijas locekļiem, kas var izpausties kā sanāksmes vai citas darbības.
   2.   Piederības dalībvalsts kompetentās iestādes informē kolēģijas locekļus, tostarp EBI, par kolēģijas sanāksmju un darbību organizēšanu un to mērķiem.
   3.   Piederības dalībvalsts kompetentās iestādes skaidri nosaka kolēģijas sanāksmju mērķus. Piederības dalībvalsts kompetentās iestādes nodrošina, ka šie mērķi ir norādīti sanāksmju darba kārtības jautājumos, un aicina visus kolēģijas locekļus ierosināt papildu darba kārtības jautājumus. Piederības dalībvalsts kompetentās iestādes ņem vērā visus kolēģijas locekļu ierosinājumus par darba kārtības jautājumiem un pēc pieprasījuma paskaidro iemeslus to neiekļaušanai darba kārtībā.
   4.   Piederības dalībvalsts kompetentās iestādes un kolēģijas locekļi, kuri ir iesaistīti noteiktā kolēģijas darbībā vai sanāksmē, ļoti savlaicīgi izsūta dokumentus un ieguldījumus darba dokumentos, lai visi kolēģijas dalībnieki varētu aktīvi piedalīties diskusijās.

      2. IEDAĻA

         Uzraudzības darbību plānošana un koordinēšana parastās situācijās

   19. pants
   Vispārējs regulējums informācijas apmaiņai starp piederības dalībvalsts kompetentajām iestādēm, kolēģijas locekļiem un novērotājiem
   1.   Piemērojot Deleģētās regulas (ES) 2016/98 28. panta 3. punktu, kolēģijas locekļi nosūta informāciju piederības dalībvalsts kompetentajām iestādēm.
   2.   Piederības dalībvalsts kompetentās iestādes nosūta 1. punktā minēto informāciju:

               a)

               kolēģijas locekļiem;

               b)

               tiem novērotājiem, kuru gadījumā piederības dalībvalsts kompetentās iestādes uzskata šādas informācijas nosūtīšanu par lietderīgu un saskaņā ar noteikumiem to dalībai kolēģijā.

         3.   Ja piederības dalībvalsts kompetentās iestādes uzskata, ka jebkāda 1. punktā minētā informācija nav nozīmīga kādam konkrētam kolēģijas loceklim, tā iepriekš apspriežas ar šo kolēģijas locekli un dara tam zināmus attiecīgās informācijas galvenos punktus, lai attiecīgais loceklis varētu noteikt tās faktisko nozīmīgumu.
   4.   Ja kolēģijas darbs tiek organizēts dažādās apakšstruktūrās, piederības dalībvalsts kompetentās iestādes pastāvīgi pilnībā un savlaicīgi informē visus kolēģijas locekļus par dažādās kolēģijas apakšstruktūrās veiktajām darbībām vai pasākumiem.
   5.   Piederības dalībvalsts kompetentās iestādes un kolēģijas locekļi vienojas par informācijas apmaiņas līdzekļiem un norāda šo vienošanos rakstiskajos koordinēšanas un sadarbības plānos, kas minēti Deleģētās regulas (ES) 2016/98 5. pantā.
   20. pants
   Kolēģijas uzraudzības pārbaudes programmas izveide un atjaunināšana
   1.   Lai izveidotu Direktīvas 2013/36/ES 99. pantā minēto kolēģijas uzraudzības pārbaudes programmu saskaņā ar Deleģētās regulas (ES) 2016/98 31. pantu, kolēģijas locekļi sniedz savu ieguldījumu piederības dalībvalsts kompetentajām iestādēm.
   2.   Saņēmušas kolēģijas locekļu ieguldījumu, piederības dalībvalsts kompetentās iestādes sagatavo kolēģijas uzraudzības pārbaudes programmas projektu.
   3.   Piederības dalībvalsts kompetentās iestādes izsūta kolēģijas uzraudzības pārbaudes programmas projektu kolēģijas locekļiem, aicinot tos paust savus viedokļus par kopīgā darba jomām un norādot atbilstīgu termiņu šo viedokļu iesniegšanai.
   4.   Lai pabeigtu rakstisko koordinēšanas un sadarbības plānu izstrādi, piederības dalībvalsts kompetentās iestādes ņem vērā visus kolēģijas locekļu paustos viedokļus un atrunas un vajadzības gadījumā paskaidro, kāpēc tie nav iekļauti.
   5.   Pēc izstrādes pabeigšanas piederības dalībvalsts kompetentās iestādes paziņo uzraudzības pārbaudes programmu kolēģijas locekļiem.
   6.   Kolēģijas uzraudzības pārbaudes programmu atjaunina vismaz reizi gadā vai biežāk, ja to uzskata par nepieciešamu uzraudzības pārbaudes un novērtēšanas procesa rezultātā saskaņā ar Direktīvas 2013/36/ES 97. pantu.
   7.   Piederības dalībvalsts kompetentās iestādes atjaunina kolēģijas uzraudzības pārbaudes programmu, ievērojot 1. līdz 5. punktā noteikto procedūru.

      3. IEDAĻA

         Uzraudzības darbību plānošana un koordinēšana, sagatavojoties ārkārtas situācijām un to laikā, un nobeiguma noteikumi

   21. pants
   Kolēģijas regulējuma rīcībai ārkārtas situācijās izveide un atjaunināšana
   1.   Kolēģijas regulējuma rīcībai ārkārtas situācijās izveides nolūkā piederības dalībvalsts kompetentās iestādes sagatavo priekšlikumu atbilstīgi Deleģētās regulas (ES) 2016/98 32. pantam.
   2.   Piederības dalībvalsts kompetentās iestādes iesniedz savu priekšlikumu kolēģijas locekļiem, aicinot tos paust savus viedokļus un norādot atbilstīgu termiņu šo viedokļu iesniegšanai.
   3.   Piederības dalībvalsts kompetentās iestādes ņem vērā visus kolēģijas locekļu paustos uzskatus un atrunas un nepieciešamības gadījumā paskaidro, kāpēc tie nav iekļauti.
   4.   Piederības dalībvalsts kompetentās iestādes kolēģijas locekļiem nosūta kolēģijas regulējuma rīcībai ārkārtas situācijās galīgo versiju.
   5.   Piederības dalībvalsts kompetentās iestādes un kolēģijas locekļi vismaz reizi gadā izvērtē nepieciešamību atjaunināt kolēģijas regulējumu rīcībai ārkārtas situācijās.
   6.   Piederības dalībvalsts kompetentās iestādes un kolēģijas locekļi atjaunina kolēģijas regulējumu rīcībai ārkārtas situācijās, ievērojot 1. līdz 4. punktā aprakstīto procedūru.
   22. pants
   Informācijas apmaiņa ārkārtas situācijas laikā
   1.   Ja piederības dalībvalsts kompetentās iestādes konstatē ārkārtas situāciju, kas ietekmē vai varētu ietekmēt iestādi, tās bez liekas kavēšanās brīdina EBI un kolēģijas locekļus.
   2.   Ja kāds kolēģijas loceklis konstatē ārkārtas situāciju, kas ietekmē vai kas varētu ietekmēt kādu filiāli tā jurisdikcijā, tas bez liekas kavēšanās brīdina piederības dalībvalsts kompetentās iestādes.
   23. pants
   Ārkārtas situācijas uzraudzības novērtējuma koordinēšana
   Piemērojot Deleģētās regulas (ES) 2016/98 34. pantu, piederības dalībvalsts kompetentās iestādes izsūta ārkārtas situācijas uzraudzības novērtējumu kolēģijas locekļiem, kas uzrauga filiāles, kuras skar vai varētu skart ārkārtas situācija.
   24. pants
   Uzraudzības reakcijas uz ārkārtas situāciju koordinēšana un pārraudzība
   1.   Piemērojot Deleģētās regulas (ES) 2016/98 35. pantu, piederības dalībvalsts kompetentās iestādes izstrādā koordinētu uzraudzības reakciju uz ārkārtas situāciju. Piederības dalībvalsts kompetentās iestādes pienācīgi ņem vērā to kolēģijas locekļu viedokļus, kuri uzrauga filiāles, ko ietekmē vai varētu ietekmēt ārkārtas situācija.
   2.   Piederības dalībvalsts kompetentās iestādes attiecīgā gadījumā koordinē jebkādu uzraudzības reakcijā izklāstīto darbību īstenošanas pārraudzību.
   3.   Kolēģijas locekļi informē piederības dalībvalsts kompetentās iestādes par ārkārtas situācijas attīstību un par jebkādu saskaņoto darbību īstenošanu attiecībā uz filiālēm, kuras atrodas to jurisdikcijā.
   4.   Piederības dalībvalsts kompetentās iestādes kolēģijas locekļiem, tostarp EBI, dara zināmus jebkādus aktualizējumus attiecībā uz uzraudzības reakcijas pārraudzību.
   5.   Ārkārtas situācijas uzraudzības novērtējuma izstrāde, kā minēts 23. pantā, un uzraudzības reakcijas izstrāde, atbildot uz šo situāciju, var tikt veiktas paralēli.
   25. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 16. oktobrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 176, 27.6.2013., 338. lpp.

      (2)  Komisijas 2014. gada 16. aprīļa Īstenošanas regula (ES) Nr. 680/2014, ar ko nosaka īstenošanas tehniskos standartus attiecībā uz iestāžu sniegtajiem uzraudzības pārskatiem saskaņā ar Eiropas Parlamenta un Padomes Regulu (ES) Nr. 575/2013 (OV L 191, 28.6.2014., 1. lpp.).

      (3)  Eiropas Parlamenta un Padomes 2010. gada 24. novembra Regula (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (OV L 331, 15.12.2010., 1. lpp.).

      (4)  Komisijas 2015. gada 16. oktobra Deleģētā regula (ES) 2016/98, ar ko papildina Eiropas Parlamenta un Padomes Direktīvu 2013/36/ES attiecībā uz regulatīvajiem tehniskajiem standartiem, kuros precizē uzraudzības iestāžu kolēģiju darbības vispārējos nosacījumus (skatīt šā Oficiālā Vēstneša 2. lpp.).

      (5)  Komisijas 2015. gada 16. oktobra Īstenošanas regula (ES) 2016/100, ar ko nosaka īstenošanas tehniskos standartus, kuros precizē kopīgā lēmuma pieņemšanas procedūru attiecībā uz noteiktu prudenciālo atļauju pieņemšanu saskaņā ar Eiropas Parlamenta un Padomes Regulu (ES) Nr. 575/2013 (skatīt šā Oficiālā Vēstneša 45. lpp.).

      (6)  Eiropas Parlamenta un Padomes 2014. gada 15. maija Direktīva 2014/59/ES, ar ko izveido kredītiestāžu un ieguldījumu brokeru sabiedrību atveseļošanas un noregulējuma režīmu un groza Padomes Direktīvu 82/891/EEK un Eiropas Parlamenta un Padomes Direktīvas 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/ES, 2012/30/ES un 2013/36/ES, un Eiropas Parlamenta un Padomes Regulas (ES) Nr. 1093/2010 un (ES) Nr. 648/2012 (OV L 173, 12.6.2014., 190. lpp.).

      I PIELIKUMS

         Kartēšanas veidne

                  ES mātesiestāde/ES mātes finanšu pārvaldītājsabiedrība/ES mātes jaukta finanšu pārvaldītājsabiedrība/iestāde

                  Aktīvu un ārpusbilances posteņu kopējā vērtība (miljonos euro)

                  Vai tā ir identificēta kā globāla sistēmiski nozīmīga iestāde (G-SNI) vai cita sistēmiski nozīmīga iestāde (C-SNI)?

                     Vai ir piešķirts atbrīvojums saskaņā ar Regulas (ES) Nr. 575/2013 7. vai 10. pantu (atbrīvojumi no kapitāla prasībām)? (Jā/Nē)

                     Vai ir piešķirts atbrī
                     vojums saskaņā ar Regulas (ES) Nr. 575/2013 8. vai 10. pantu (atbrīvojumi no likviditātes prasībām)? (Jā/Nē)

                  Iestādes, kas saņēmušas atļauju dalībvalstī/finanšu sektora sabiedrības, kas saņēmušas atļauju dalībvalstī

                  Vai iestāde/finanšu sektora sabiedrība ir nozīmīga grupai?
                  (Jā/Nē)

                  Vai iestāde/finanšu sektora sabiedrība ir nozīmīga dalībvalstij, kurā tā ir saņēmusi atļauju?
                  (Jā/Nē)

                  Iestādes/finanšu sektora sabiedrības aktīvu un ārpusbilances posteņu kopējā vērtība (miljonos euro)

                  Kritēriji, ko izmanto, lai noteiktu nozīmīgumu dalībvalstij, atkarībā no konkrētā gadījuma

                  Kritēriji, ko izmanto, lai noteiktu nozīmīgumu grupai, atkarībā no konkrētā gadījuma

                  Vai ir piešķirts atbrīvojums saskaņā ar Regulas (ES) Nr. 575/2013 7. vai 10. pantu
                  (atbrīvojumi no kapitāla prasībām)?
                  (Jā/Nē)

                  Kompetentā iestāde/cita iestāde

                  Dalībvalsts

                  Iestāde/finanšu sektora sabiedrība

                  Juridiskās personas identifikators, ja tāds ir (sākotnējie juridisko personu identifikatori (pre-LEI) vai Globālā juridisko personu identifikatoru sistēma)

                  Vai iestāde/finanšu sektora sabiedrība ir identificēta kā C-SNI?

                  Iestādes/finanšu sektora sabiedrības tiešais mātesuzņēmums

                  Juridiskās personas identifikators, ja tāds ir (sākotnējie juridisko personu identifikatori (pre-LEI) vai Globālā juridisko personu identifikatoru sistēma)

                  Vai tiešais mātesuzņēmums ir identificēts kā C-SNI?

                  Noregulējuma kolēģija:

                  Kolēģijas dalībvalstis un novērotājas valstis:

                  Kolēģijas dalībiestādes un novērotājas iestādes:

                  Krīzes pārvaldības grupa:

                  Dalībvalstis:

                  Dalībiestādes:

                  Konsolidētās uzraudzības iestādes vai piederības dalībvalsts kompetentās iestādes nosaukums:

                  Konsolidētās uzraudzības iestādes vai piederības dalībvalsts kompetentās iestādes adrese:

                  Konsolidētās uzraudzības iestādes vai piederības dalībvalsts kompetentās iestādes kontaktpersona (vārds, uzvārds, e-pasta adrese, tālruņa numurs):

                  Vai ir piešķirts atbrīvojums saskaņā ar Regulas (ES) Nr. 575/2013 8. vai 10. pantu (atbrīvojumi no likviditātes prasībām)? (Jā/Nē)

                  Vai attiecīgā iestāde ir kolēģijas loceklis vai novērotājs? Ja atbilde ir “jā” un iestāde ir daļa no konkrētas kolēģijas apakšstruktūras, lūdzu, precizējiet.

                  Filiāles, kuras veic uzņēmējdarbību kādā dalībvalstī

                  Vai filiāle ir nozīmīga grupai?
                  (Jā/Nē)

                  Kritēriji, ko izmanto, lai noteiktu nozīmīgumu, atkarībā no konkrētā gadījuma

                  Vai filiāle ir nozīmīga dalībvalstij saskaņā ar Direktīvas 2013/36/ES 51. pantu?
                  (Jā/Nē)

                  Vai attiecīgā iestāde ir kolēģijas loceklis vai novērotājs? Ja atbilde ir “jā” un iestāde ir daļa no konkrētas kolēģijas apakšstruktūras, lūdzu, precizējiet.

                  Kompetentā iestāde/cita iestāde

                  Dalībvalsts

                  Filiāle

                  Iestāde, kuras ietvaros filiāle veic uzņēmējdarbību

                  Iestādes, kuras ietvaros filiāle veic uzņēmējdarbību, juridiskās personas identifikators, ja tāds ir (sākotnējie juridisko personu identifikatori (pre-LEI) vai Globālā juridisko personu identifikatoru sistēma)

                  Vai iestāde, kuras ietvaros filiāle veic uzņēmējdarbību, ir identificēta kā C-SNI? (Jā/Nē)

                  Iestādes, kuras saņēmušas atļauju trešā valstī, un filiāles, kuras veic uzņēmējdarbību trešā valstī

                  Vai iestāde/filiāle ir nozīmīga grupai?
                  (Jā/Nē)

                  Kritēriji, ko izmanto, lai noteiktu nozīmīgumu, atkarībā no konkrētā gadījuma

                  Vai visi kolēģijas locekļi ir atzinuši par līdzvērtīgām konfidencialitātes un dienesta noslēpuma prasības, kas piemērojamas trešās valsts uzraudzības iestādei?
                  (Jā/Nē)

                  Vai trešās valsts uzraudzības iestāde piedalās kolēģijā novērotāja statusā? Ja atbilde ir “jā” un iestāde ir daļa no konkrētas kolēģijas apakšstruktūras, lūdzu, precizējiet.

                  Trešās valsts uzraudzības iestāde

                  Trešā valsts

                  Iestāde/filiāle

                  Iestādes juridiskās personas identifikators, ja tāds ir (sākotnējie juridisko personu identifikatori (pre-LEI) vai Globālā juridisko personu identifikatoru sistēma)

                  Tiešais mātesuzņēmums

                  Tiešā mātesuzņēmuma juridiskās personas identifikators, ja tāds ir (sākotnējie juridisko personu identifikatori (pre-LEI) vai Globālā juridisko personu identifikatoru sistēma)

                  Vai ir kāda cita ne-Eiropas kolēģijas struktūra? (Jā/Nē) (Ja atbilde ir “jā”, norādiet kolēģijas un uzņemošās valsts uzraudzības iestādes nosaukumu):

                  Kolēģijas dalībvalstis:

                  Kolēģijas dalībiestādes:

                  Kolēģijas nosaukums

      II PIELIKUMS

         Veidne saistībā ar rakstiskajiem koordinēšanas un sadarbības plāniem uzraudzības kolēģijai, kas izveidota

         <XY> grupai / <A> iestādei


title: Komisijas Īstenošanas regula (ES) 2016/936 (2016. gada 8. jūnijs) par atsevišķu preču klasifikāciju kombinētajā nomenklatūrā

text:
               14.6.2016

               LV

               Eiropas Savienības Oficiālais Vēstnesis

               L 155/19

         KOMISIJAS ĪSTENOŠANAS REGULA (ES) 2016/936
   (2016. gada 8. jūnijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
   tā kā:

               (1)

               Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 8. jūnijā

            Komisijas

            un tās priekšsēdētāja vārdā –

            Nodokļu politikas un muitas savienības ģenerāldirektors

         Stephen QUEST

      (1)  OV L 269, 10.10.2013., 1. lpp.

      (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

      PIELIKUMS

                  Preču apraksts

                  Klasifikācija (KN kods)

                  Pamatojums

                  (1)

                  (2)

                  (3)

                  Izstrādājums, kas safasēts želatīna kapsulās pārdošanai mazumtirdzniecībā, viena kapsula satur (miligramos):

                              —

                              simetikons: 257,5,

                              —

                              želatīns, glicerīns, dimetikons, titāna dioksīds (E 171), kālija sorbāts, pārtikas krāsvielas E 110 un E 122: aptuveni 196.

                        Izstrādājums remdē vēdera sāpes un aizsargā pret vēdera uzpūšanos un gāzu uzkrāšanos. Saskaņā ar etiķeti izstrādājums ir paredzēts cilvēku patēriņam un ieteicamā dienas deva ir no vienas līdz divām kapsulām pēc katras dienas galvenās ēdienreizes.

                  3004 90 00

                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, 21. nodaļas 1. piezīmes f) punktu un KN kodu 3004  un 3004 90 00  formulējumu.
                  Izstrādājumam piemīt ārstnieciskas īpašības, jo tajā ir simetikons. Tādēļ to nav iespējams klasificēt pozīcijā 2106  pie pārtikas izstrādājumiem, kas nav minēti vai iekļauti citur (skatīt 21. nodaļas 1. piezīmes f) punktu).
                  Izstrādājums ir safasēts noteiktās devās pārdošanai mazumtirdzniecībā, un tam piemīt skaidri noteiktas profilaktiskas vai terapeitiskas īpašības, piemēram, pret funkcionālo dispepsiju.
                  Tāpēc izstrādājums ir klasificējams kā medikaments, kas safasēts noteiktās devās mazumtirdzniecībai, ar KN kodu 3004 90 00 .


title: Komisijas Īstenošanas regula (ES) 2016/1063 (2016. gada 30. jūnijs), ar ko 247. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

text:
               1.7.2016

               LV

               Eiropas Savienības Oficiālais Vēstnesis

               L 177/4

         KOMISIJAS ĪSTENOŠANAS REGULA (ES) 2016/1063
   (2016. gada 30. jūnijs),
   ar ko 247. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida
       (1), un jo īpaši tās 7. panta 1. punkta a) apakšpunktu un 7.a panta 5. punktu,
   tā kā:

               (1)

               Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

               (2)

               ANO Drošības padomes (ANO DP) Sankciju komiteja 2016. gada 24. jūnijā nolēma grozīt deviņus ierakstus to personu, grupu un organizāciju sarakstā, uz kurām jāattiecina līdzekļu un saimniecisko resursu iesaldēšana. Tādēļ attiecīgi būtu jāatjaunina Regulas (EK) Nr. 881/2002 I pielikums.

               (3)

               Lai nodrošinātu šajā regulā paredzēto pasākumu iedarbīgumu, šai regulai būtu jāstājas spēkā nekavējoties,

         IR PIEŅĒMUSI ŠO REGULU.
   1. pants
   Regulas (EK) Nr. 881/2002 I pielikumu groza saskaņā ar šīs regulas pielikumu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 30. jūnijā

            Komisijas

            un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 139, 29.5.2002., 9. lpp.

      PIELIKUMS
      Regulas (EK) Nr. 881/2002 I pielikumu groza šādi:

                  (1)

                  sadaļā “Fiziskās personas” aizstāj šādus ierakstus:

                              (a)

                              “Lionel Dumont (alias a) Jacques Brougere, b) Abu Hamza, c) Di Karlo Antonio, d) Merlin Oliver Christian Rene, e) Arfauni Imad Ben Yousset Hamza, f) Imam Ben Yussuf Arfaj, g) Abou Hamza, h) Arfauni Imad, i) Bilal, j) Hamza, k) Koumkal, l) Kumkal, m) Merlin, n) Tinet, o) Brugere, p) Dimon). Adrese: Francija. Dzimšanas datums: 21.1.1971. Dzimšanas vieta: Rubē, Francija. Valstspiederība: Francijas. Cita informācija: kopš 2004. gada maija atrodas apcietinājumā Francijā. Regulas 2.a panta 4. punkta b) apakšpunktā minētais sarakstā iekļaušanas datums: 25.6.2003” aizstāj ar šādu ierakstu:
                              “Lionel Dumont (alias a) Jacques Brougere, b) Abu Hamza, c) Di Karlo Antonio, d) Merlin Oliver Christian Rene, e) Arfauni Imad Ben Yousset Hamza, f) Imam Ben Yussuf Arfaj, g) Abou Hamza, h) Arfauni Imad, i) Bilal, j) Hamza, k) Koumkal, l) Kumkal, m) Merlin, n) Tinet, o) Brugere, p) Dimon). Adrese: Francija. Dzimšanas datums: 29.1.1971 Dzimšanas vieta: Rubē, Francija. Valstspiederība: Francijas. Cita informācija: kopš 2004. gada maija atrodas apcietinājumā Francijā. Regulas 7.d panta 2. punkta i) apakšpunktā minētais sarakstā iekļaušanas datums: 25.6.2003.”

                              (b)

                              “Emilie Konig. Dzimšanas datums: 9.12.1984 Dzimšanas vieta: Ploemeur, Francija. Valstspiederība: Francijas. Cita informācija: kopš 2013. gada atrodas Sīrijā. Regulas 2.a panta 4. punkta b) apakšpunktā minētais sarakstā iekļaušanas datums: 23.09.2014” aizstāj ar šādu ierakstu:
                              “Emilie Edwige Konig (alias a) Emilie Samra Konig). Dzimšanas datums: 9.12.1984 Dzimšanas vieta: Ploemeur, Francija. Valstspiederība: Francijas. Pases Nr.: a) 05AT521433 (Francijas pases Nr., izdota 30.11.2005 Lorjānas policijas subprefektūrā, Francija), b) 050456101445 (Francijas valsts identitātes karte, izdota 19.5.2005 Lorjānas policijas subprefektūrā, Francija), c) 0205561020089 (Francijas identitātes kartes numurs, izdota 30.5.2002 ar vārdu Emile Edwige Konig). Cita informācija: kopš 2013. gada atrodas Sīrijā. Regulas 7.d panta 2. punkta i) apakšpunktā minētais sarakstā iekļaušanas datums: 23.9.2014.”

                              (c)

                              “Kevin Guiavarch. Dzimšanas datums: 12.3.1993 Dzimšanas vieta: Parīze, Francija. Valstspiederība: Francijas. Cita informācija: kopš 2012. gada atrodas Sīrijā. Regulas 2.a panta 4. punkta b) apakšpunktā minētais sarakstā iekļaušanas datums: 23.09.2014” aizstāj ar šādu ierakstu:
                              “Kevin Guiavarch. Dzimšanas datums: 12.3.1993 Dzimšanas vieta: Parīze, Francija. Valstspiederība: Francijas. Cita informācija: kopš 2012. gada atrodas Sīrijā. Regulas 7.d panta 2. punkta i) apakšpunktā minētais sarakstā iekļaušanas datums: 23.9.2014.”

                              (d)

                              “Boubaker Ben Habib Ben Al-Hakim (alias a) Boubakeur el-Hakim, b) Boubaker el Hakim, c) Abou al Moukatel, d) Abou Mouqatel, e) Abu-Muqatil al-Tunisi; Dzimšanas datums: 1.8.1983. Dzimšanas vieta: Parīze, Francija. Adrese: Sīrijas Arābu Republika (stāvoklis 2015. gada septembrī). Valstspiederība: a) Francijas b) Tunisijas. Regulas 7.d panta 2. punkta i) apakšpunktā minētais sarakstā iekļaušanas datums: 29.9.2015” aizstāj ar šādu ierakstu:
                              “Boubaker Ben Habib Ben Al-Hakim (alias a) Boubakeur el-Hakim, b) Boubaker el Hakim, c) Abou al Moukatel, d) Abou Mouqatel, e) Abu-Muqatil al-Tunisi, f) El Hakim Boubakeur). Dzimšanas datums: 1.8.1983. Dzimšanas vieta: Parīze, Francija. Adrese: Sīrijas Arābu Republika (stāvoklis 2015. gada septembrī). Valstspiederība: a) Francijas b) Tunisijas. Regulas 7.d panta 2. punkta i) apakšpunktā minētais sarakstā iekļaušanas datums: 29.9.2015.”

                              (e)

                              “Peter Cherif. Dzimšanas datums: 26.8.1982; Dzimšanas vieta: Parīze, Francija. Adrese: Al Mukalla, Hadramawt province, Jemena. Valstspiederība: Francijas. Regulas 7.d panta 2. punkta i) apakšpunktā minētais sarakstā iekļaušanas datums: 29.9.2015” aizstāj ar šādu ierakstu:
                              “Peter Cherif. Dzimšanas datums: 26.8.1982; Dzimšanas vieta: Parīze, 20. rajons, Francija. Adrese: Al Mukalla, Hadramawt province, Jemena. Valstspiederība: Francijas. Regulas 7.d panta 2. punkta i) apakšpunktā minētais sarakstā iekļaušanas datums: 29.9.2015.”

                              (f)

                              “Maxime Hauchard (alias Abou Abdallah al Faransi). Dzimšanas datums: 13.3.1992. Dzimšanas vieta: Normandija, Francija. Adrese: Sīrijas Arābu Republika (stāvoklis 2015. gada septembrī). Valstspiederība: Francijas. Regulas 7.d panta 2. punkta i) apakšpunktā minētais sarakstā iekļaušanas datums: 29.9.2015” aizstāj ar šādu ierakstu:
                              “Maxime Hauchard (alias Abou Abdallah al Faransi). Dzimšanas datums: 17.3.1992.; Dzimšanas vieta: Saint Aubin les Elbeuf, Normandija, Francija. Adrese: Sīrijas Arābu Republika (stāvoklis 2015. gada septembrī). Valstspiederība: Francijas. Pases Nr.: a) 101127200129 (Francijas valsts identitātes karte, izdota Bernay subprefektūrā Francijā un derīga līdz 4.11.2020). Regulas 7.d panta 2. punkta i) apakšpunktā minētais sarakstā iekļaušanas datums: 29.9.2015.”

                              (g)

                              “Nasir 'Abd-Al-Karim'Abdullah Al-Wahishi (alias a) Nasir al-Wahishi, b) Abu Basir Nasir al-Wahishi, c) Naser Abdel Karim al-Wahishi, d) Nasir Abd al-Karim al-Wuhayshi, e) Abu Basir Nasir Al-Wuhayshi, f) Nasser Abdul-karim Abdullah al-Wouhichi, g) Abu Baseer al-Wehaishi, h) Abu Basir Nasser al-Wuhishi, i) Abdul Kareem Abdullah Al-Woohaishi, j) Nasser Abdelkarim Saleh Al Wahichi, k) Abu Basir, l) Abu Bashir). Dzimšanas datums: a) 1.10.1976, b) 8.10.1396 (Hidžiras kalendārs). Dzimšanas vieta: Jemena. Valstspiederība: Jemenas. Pases Nr.: 40483 (Jemenas pases numurs, izdota 5.1.1997). Cita informācija: a) kopš 2007. gada Al-Qaida Jemenā (AQY) vadītājs, b) kopš 2009. gada janvāra Arābijas pussalas Al-Qaida vadītājs, kas darbojas Jemenā un Saūda Arābijā, c) saistīts ar Al-Qaida galvenajiem vadītājiem, d) apgalvo, ka līdz 2003. gadam bijis Osama bin Ladena (miris) sekretārs, e) 2003. gadā apcietināts Irānā un izdots Jemenai, kur viņš 2006. gadā izbēga no cietuma, un kopš 2010. gada janvāri tiek uzskatīts par bēgli. Regulas 2.a panta 4. punkta b) apakšpunktā minētais sarakstā iekļaušanas datums: 19.1.2010” aizstāj ar šādu ierakstu:
                              “Nasir 'Abd-Al-Karim'Abdullah Al-Wahishi (alias a) Nasir al-Wahishi, b) Abu Basir Nasir al-Wahishi, c) Naser Abdel Karim al-Wahishi, d) Nasir Abd al-Karim al-Wuhayshi, e) Abu Basir Nasir Al-Wuhayshi, f) Nasser Abdul-karim Abdullah al-Wouhichi, g) Abu Baseer al-Wehaishi, h) Abu Basir Nasser al-Wuhishi, i) Abdul Kareem Abdullah Al-Woohaishi, j) Nasser Abdelkarim Saleh Al Wahichi, k) Abu Basir, l) Abu Bashir). Dzimšanas datums: a) 1.10.1976, b) 8.10.1396 (Hidžiras kalendārs). Dzimšanas vieta: Jemena. Valstspiederība: Jemenas. Pases Nr.: 40483 (Jemenas pases numurs, izdota 5.1.1997). Cita informācija: saskaņā ar pieejamo informāciju miris Jemenā 2015. gada jūnijā. Regulas 7.d panta 2. punkta i) apakšpunktā minētais sarakstā iekļaušanas datums: 19.1.2010.”

                              (h)

                              “Qasim Yahya Mahdi al-Rimi (alias a) Qasim Al-Rimi, b) Qasim al-Raymi, c) Qassim al-Raymi, d) Qasim al-Rami, e) Qasim Yahya Mahdi 'Abd al-Rimi, f) Abu Hurayah al-Sana'ai, g) Abu 'Ammar). Adrese: Jemena. Dzimšanas datums: 5.6.1978 Dzimšanas vieta: Sanaa, Jemena. Valstspiederība: Jemenas. Pases Nr.: 00344994 (Jemenas pase, izdota 1999. gada 3. jūlijā). Regulas 2.a panta 4. punkta b) apakšpunktā minētais sarakstā iekļaušanas datums: 11.5.2010” aizstāj ar šādu: ierakstu:
                              “Qasim Mohamed Mahdi al-Rimi (alias a) Qasim Al-Rimi, b) Qasim al-Raymi, c) Qassim al-Raymi, d) Qasim al-Rami, e) Qasim Mohammed Mahdi Al Remi, f) Qassim Mohammad Mahdi Al Rimi g) Qasim Yahya Mahdi 'Abd al-Rimi, h) Abu Hurayrah al-Sana'ai, i) Abu 'Ammar, j) Abu Hurayrah). Adrese: Jemena. Dzimšanas datums: 5.6.1978 Dzimšanas vieta: Raymah ciemats, Sanaas province, Jemena. Valstspiederība: Jemenas. Pases Nr.: a) 00344994 (Jemenas pase, izdota 3.7.1999. Sanaa), b) 973406 (Jemenas nacionālā identitātes karte, izdota 3.7.1996.). Cita informācija: Mātes vārds, uzvārds: Fatima Muthanna Yahya. Regulas 7.d panta 2. punkta i) apakšpunktā minētais sarakstā iekļaušanas datums: 11.5.2010.”

                  (2)

                  Sadaļā “Juridiskas personas, grupas un organizācijas” aizstāj šādu ierakstu:
                  “Arābijas pussalas Al-Qaida (alias a) AQAP, b) Arābijas pussalas Al-Qaida of Jihad Organization, c) Tanzim Qa'idat al-Jihad fi Jazirat al-Arab, d) Arābijas pussalas Al-Qaida organizācija (Al-QaidaOrganization in the Arabian Peninsula), e) Al-Qaida in the South Arabian Peninsula, f) Ansar al-Shari'a, g) AAS, h) Jemenas Al-Qaida, i) AQY). Cita informācija: a) atrašanās vieta: Jemena vai Saūda Arābija (2004.–2006.). b) zveidota 2009. gadā, kad Jemenas Al-Qaida apvienojās ar Saūda Arābijas Al Qaida kaujiniekiem, c) AQAP vadītājs ir Nasir 'abd-al-Karim 'Abdullah Al-Wahishi, d) Ansar al-Shari'a izveidoja AQAP 2011. gada sākumā, un tā ir uzņēmusies atbildību par vairākiem uzbrukumiem Jemenā, kas vērsti gan pret valdības, gan civilajiem objektiem. Regulas 2.a panta 4. punkta b) apakšpunktā minētais sarakstā iekļaušanas datums: 19.1.2010” aizstāj ar šādu ierakstu:
                  “Arābijas pussalas Al-Qaida (alias a) AQAP, b) Arābijas pussalas Al-Qaida of Jihad Organization, c) Tanzim Qa'idat al-Jihad fi Jazirat al-Arab, d) Arābijas pussalas Al-Qaida organizācija (Al-QaidaOrganization in the Arabian Peninsula), e) Al-Qaida in the South Arabian Peninsula, f) Ansar al-Shari'a, g) AAS, h) Jemenas Al-Qaida, i) AQY). Cita informācija: aAtrašanās vieta: Jemena vai Saūda Arābija (2004.–2006.). Regulas 7.d panta 2. punkta i) apakšpunktā minētais sarakstā iekļaušanas datums: 19.1.2010.”